text: ٹیکوں کی تعداد میں اضافہ کیا ہے اور مشن اندر دھنُش کا آغاز کیا ہے ، جس کا مقصد ابھی تک جن لوگوں تک رسائی حاصل نہیں کی گئی ہے ، اُن تمام لوگوں تک رسائی حاصل کرکے اس کے دائرۂ کار کو توسیع دینا ہے ۔ بھارت نے تعداد اور کوالٹی دونوں لحاظ سے خدمات کو بہتر بنانے کے لئے متعدد اقدامات کئے ہیں اور ہنر مندی کو جغرافیائی لحاظ سے اس طرح تقسیم کیا ہے کہ جہاں کہیں بھی انسانی وسائل کے لئے صحتی انتظامات کی قلت ہے ، اُن کی بھرپائی ہو سکے ۔ اس سلسلے میں طبی نشستوں میں اضافہ کیا گیا ہے ، ضلع اسپتالوں کو بہتر بنایا گیا ہے اور انہیں میڈیکل کالج کی سطح پر لے جایا گیا ہے اور ایسے مقامات پر میڈیکل کالجز قائم کئے گئے ہیں ، جہاں اس سے پہلے میڈیکل کالج نہیں تھے ۔ ساتھ ہی نئے اے آئی آئی ایم ایس بھی قائم کئے گئے ہیں ۔